Lavrov, despre anularea alegerilor prezidențiale: CCR a executat un ordin, ca în armată. Așa a fost în Ucraina, în 2004
Aflat la Forumul de la Doha, Serghei Lavrov a vorbit despre anularea turului întâi al alegerilor prezidențiale din România. Șeful diplomației ruse a spus că a urmărit „povestea”, și că CCR a „executat un ordin, ca în armată”, și „în final a anulat alegerile”. Asta, după ce inițial nu făcuse acest lucru, cerând doar renumărarea voturilor. „Dar li s-a explicat că a fost greșită o astfel de decizie”. „La fel ca în 2004 în Ucraina”, a afirmat acesta. „Este în continuare același mod, aceleași obiceiuri”, a adăugat ministrul rus de Externe.